b'\n_START_ARTICLE_\nTest poklicnih interesov\n_START_SECTION_\nOsnovne informacije\n_START_PARAGRAPH_\nTest je originalno iz\xc5\xa1el leta 1955 pod imenom BerufsInteressenTest (BIT), njegov avtor pa je bil dr. Martin Irle. Leta 1967 sta ga za na\xc5\xa1 prostor pripravili \xc5\xbdivana Bele-Poto\xc4\x8dnik in Minka Zajc.\n_START_SECTION_\nZanesljivost\n_START_PARAGRAPH_\nRetestna zanesljivost po posameznih podro\xc4\x8djih je med 0, 77 in 0, 88 pri 307 u\xc4\x8dencih 8. razredov v SR Hrva\xc5\xa1ki in med 0, 85 in 0, 95 pri 27 u\xc4\x8denkah 8. razreda. Pri metodi analize homogenosti se koeficienti nahajajo med 0, 970 in 0, 997, pri vzorcu 329 u\xc4\x8denk 8. razredov v Ljubljani. Po Kuder-Richardsonovi sta avtorici zanesljivost izra\xc4\x8dunali pri 200 u\xc4\x8dencih 8. razredov v Beogradu in 246 u\xc4\x8dencih 8. razredov v Skopju. Koeficienti so med 0, 759 in 0, 949.\n_START_SECTION_\nNorme\n_START_PARAGRAPH_\nTest ima norme lo\xc4\x8dene glede na spol in dodatno \xc5\xa1e na to, ali u\xc4\x8denci oziroma u\xc4\x8denke prihajajo iz mesta ali z vasi. Norme so dobljene samo za u\xc4\x8dence osmih razredov osemletnih osnovnih \xc5\xa1ol.'